کۊهگيلۊیه ؤ بؤیرأحمد ٚ اۊستان

کۊهگيلۊیه ؤ بؤیرأحمد ٚ اۊستان، ايته جه ايران ٚ اۊستانان ایسه گه ياسۊج اۊن ٚ مرکز ایسه. أ اۊستان، ۱۶,۲۴۹ کيلۊمتر مۊربع پيلئکي أمرأ، زاگرؤس ٚ کۊهستانان ٚ ورجه قرار بيگيته دره گه کلسيا جه چارمحال ؤ بختياري، خۊرخۊس ٚ جه خۊزستان، نسا جه بۊشهر، ؤ خۊرتاو ٚ جه فارس ؤ ايصفهان ٚ اۊستانان ٚ أمرأ سامانسر دأره. ايران ٚ آمار ٚ مرکز کۊهگيلۊیه ؤ بؤیرأحمد ٚ جمعيت-أ ۱۳۹۵ سال ٚ مئن، ۷۱۳,۰۵۲ نفر اعلام بۊگۊده گه ۵۰ درصد جه أ جمعيت بؤیرأحمد ٚ شأرستان ٚ مئن ايسأده. أ اۊستان، نزيک ۱ درصد جه ايران ٚ مساحت-أ شامل به، اما ويشتر جه ۲۵ درصد نفت ؤ گاز، ۱۰ درصد روان‌ ٚ آوان، ۲۰۰۰ گياهي نؤع گه ۴۵۰ نؤع جه اۊشان درماني گياه ايسد، أ اۊستان ٚ مئن نهأده. أ اۊستان ايته جه ايران ٚ محرۊم ٚ اۊستانان ايسه. کۊهگيلۊیه ؤ بؤیرأحمد ٚ اۊستان، کيشۊر ٚ جنگلان ٚ ۹ درصد (زاگرؤس ٚ جنگل ٚ ۲۰ درصد) دأره ؤ أ اۊستان ٚ مساحت ٚ ۵۶ درصد-أ جنگل تشکيل دهه. جنگلي پۊشش ٚ نظر ٚ جه، أ اۊستان کيشۊر ٚ مئن أوؤلي رۊتبه-أ دأره. أ اۊستان، خۊزستان ٚ پسي، کيشۊر ٚ دۊوؤمي اۊستان نفت ٚ تؤليد ٚ مئن ایسه ؤ ويشتر جه ۹۰ درصد ايران ٚ نفت  خۊزستان، کۊهگيلۊیه ؤ بؤیرأحمد، ؤ بۊشهر ٚ اۊستانان ٚ مئن تؤليد به.

کيشوري تخسيمان

سربس
جرگه:ايران ٚ اۊستانان